ምክርቤቱ ለኦሮሚያና ኢትዮጵያ ሱማሌ ክልሎች ስምምነት ተፈጻሚነት እንደሚሰራ አስታወቀ 
የፌዴሬሽን ምክር ቤት በኦሮሚያ እና በኢትዮጵያ ሶማሌ ብሄራዊ ክልሎች መካከል ለተደረሰው የወሰን ማካለል ስምምነት ተፈጻሚ መሆን አብሮ እንደሚሰራ አስታወቀ።የኢፌዴሪ ፌዴሬሽን ምክር ቤት የዲሞክራሲአዊ አንድነት፣ የሕገ-መንግስት አስተምህሮ እና የሰላም ግንባታ ጉዳዮች ቋሚ ኮሚቴ የዘጠኝ ወር አፈጻጸም ሪፖርት ትናንት አዳምጧል።ምክር ቤቱ በኦሮማያ እና በኢትዮጵያ ሶማሌ ብሄራዊ ክልላዊ መንግስታት መካከል ከሦስት ወር በፊት የተደረገ ዝርዝር ስምምነትን ተመልክቷል።ስምምነቱ የኢፌዴሪ ሕገ-መንግስትና እርሱን መሰረት ያደረጉ ስምምነቶችን ያካተተ መሆኑንም አረጋግጧል።የፌዴሬሽን ምክር ቤት አፈ ጉባኤ አቶ ያለው አባተ እንደገለጹት፤ ሁለቱ ክልሎች ለደረሱበት ስምምነት ተፈጻሚ መሆን ምክር ቤቱ አብሮ ይሰራል፤ ይከታተላል።ከወራት በፊት በሁለቱ ክልሎች አዋሳኝ ሰባት ዞኖች ላይ በ"አስተዳደራዊ ወሰን ይገባኛል ጥያቄ" ምክንያት አለመግባባቶች መከሰቱም ይታወሳል።ይህን ተከትሎ የሁለቱ ክልሎች አመራር አባላት የህዝብን ፍላጎት መሰረት ያደረገ በህዝብ ውሳኔ የአስተዳደራዊ ወሰን የማካለል የስምምነት ሰነድ ከሦስት ወር በፊት ተፈራርመዋል።በሁለቱ ክልሎች በሚገኙ ሰባት ዞኖች፣ 33 ወረዳዎች ስር በሚገኙ 147 ቀበሌዎችና መንደሮች መካከል አስተዳደራዊ ወሰኑን ለማካለል የተደረገ ስምምነት ሲሆን፤ ከዚያን ጊዜ ጀምሮ የሁለቱም ክልሎች ሕዝቦች ወደ ቀደሞ ሰላማቸው መመለስ መቻላቸው ተጠቁሟል።የስምምነት ሰነዱ ከቀበሌ ጀምሮ በህዝበ ውሳኔ መሰረት ስምምነት የተደረገበት መሆኑም ተገልጿል።በወሰን አካባቢ በሚገኙ ሕዝቦች መካከል ለሚከሰቱ አለመግባባቶች መፍትሄ የሚያዘጋጁት ክልሎች መሆናቸውን የጠቀሱት አፈ ጉባኤው፤  "የሶማሌ እና ኦሮሚያ ብሄራዊ ክልሎችም ለሌሎች ተመክሮ የሚሆን የህዝብን ፍላጎት መሰረት ያደረገ ስምምነት በማድረጋቸው የፌዴሬሽን ምክር ቤቱ ለተፈፃሚነቱ ይሰራል" ብለዋል።የሶማሌ ክልል ርዕሰ መስተዳደር አቶ አብዲ መሃመድ እንደገለጹት ስምምነቱ በክልሎች አመራር አባላት ፍላጎት ሳይሆን የህዝቦችን ፍላጎት መሰረት ያደረግ ነው።ከዚህ በኋላ የጎሳ አለመግባባት አይኖርም ብለዋል።በሁለቱ ክልሎች መንግስታት በኩል የዚህን ውሳኔ  አፈጻጸም የሚያስተጓጉሉ አካላትን ፣ አመራር አባላትና ግለሰቦች በህግ ተጠያቂ ለማድረግ በጋራ ለመስራት መስማማታቸውንም ነው አቶ አብዲ ያስታወሱት-(ኢዜአ) ።አዲስ አበባ  ግንቦት 14/2009አመራሩ ህብረተሰቡን ጥያቄ በመመለስ ለልማትና ለዴሞክራሲ እንዲነሳ ማድረግ አለበት-ጠቅላይ ሚኒስትር ።ከፍተኛ አመራሩ ህብረተሰቡን ጥያቄ ከመመለስ ባሻገር ለልማትና ለዴሞክራሲ እንዲነሳ ማድረግ እንዳለበት የኢፌዲሪ ጠቅላይ ሚኒስትር አስገነዘቡ ።ጠቅላይ ሚኒስትር ኃይለማሪያም ደሳለኝ መለስ ዜናዊ አመራር አካዳሚ ለ471 ከፍተኛ አመራሮች ከአንድ ወር በላይ ሲሰጥ የነበረው ስልጠና ትናንት ሲጠናቀቅ ባደረጉት ንግግር፤ ስልጠናው ውጤታማነቱ የሚረጋገጠው የህዝቡን ጥያቄ ከመመለስ ባሻገር ህብረተሰቡን ለልማትና ለዴሞክራሲ እንዲነሳ በማድረግ መሆኑን አስገንዝበዋል ። በተለይ በጥልቅ ተሃድሶ የተለዩ ግቦችን እንዲሳኩ መረባረብ እንዳለባቸው አመልክተዋል ፡፡ በሥልጠናው የታዩት መልካም ስነ-ምግባሮች አመራር አባላቱ ወደ ስራ ገበታቸው ሲመለሱ በተመሳሳይ ተግባራዊ በማድረግ የላቀ አፈጻጸም ማስመዝገብ እንዳለባቸውም አስረድተዋል።ስልጠናው በአብዮታዊ ዴሞክራሲ፣ በድርጅት ግንባታ፣ በአመራር ሳይንስ፣ በልማታዊ ኮሙኒኬሽን፣ በሁለተኛው የእድገትና የትራንስፎርሜሽን እቅድ እንዲሁም በታላቁ መለስ ዜናዊ አስተምህሮ ላይና በሌሎችም ርእሰ ጉዳዮች ላይ ያተኮረ እእንደነበር ነው የተመለከተው ።በተለይም በተሃድሶ ግምገማ ተለይተው ከሚሰራባቸው ተግባራት መካከል አንዱ በመሆኑ ልዩ ሥፍራ ሊሰጠው ይገባል። ይህንም በማድረግ የሁለተኛው የዕድገትና የትራንስፎርሜሽን እቅድ ማሳካት እንደሚቻል ጠቁመው፤ ለዚህም ኢህአዴግ አስፈላጊውን ድጋፍ እንደሚያደርግ አረጋግጠዋል።የሰልጣኞቹ ተወካይ የአዲስ አበባ ምክር ቤት አፈ-ጉባኤ ዶክተር ታቦር ገብረመድህን እንደገለጹት ስልጠናው ህብረተሰቡን በላቀ ደረጃ ለማገልገል የሚያስችል አቅም የተገኘበት መሆኑን አስረድተዋል ። "በተሃድሶ የተለዩትን ሥራዎችም ዳር ለማድረስ የሚያስችል የአመለካከት ጥራትና የተሻለ እውቀት እንድናገኝ ያስቻለ ሥልጠና ነው" ብለዋል። በሥልጠናው የተገኙትን የአመለካከትና የእውቀት ግብዓት ወደ ተግባር በመቀየር "የህብረተሰቡን እርካታ ለማረጋገጥ ርብርብ ለማድረግ ቃል ገብተናል" ሲሉም አረጋግጠዋል።በስልጠናው ከዞን እስከ ክልልና ፌደራል የሚገኙ ከፍተኛ አመራሮች ናቸው የተሳተፉ ሲሆን፤ሰልጣኞቹ ያወጡት ባለ ሰባት ነጥብ የአቋም መግለጫም በንባብ ቀርቧል-(ኢዜአ)።